stanford-oval/wikipedia huggingface dataset:
Ásmundur Sveinsson
Yksityiselämä

Ásmundurin vanhemmat olivat Sveinn Finnson ja tämän vaimo Helga Eysteinsdóttir. Ásmundur meni vuonna 1924 naimisiin kuvanveistäjäkollegansa Gunnfríður Jónsdóttirin kanssa. Pariskunnan eroamisen jälkeen Ásmundur solmi uuden avioliiton Ingrid o.s. Håkanssonin (1904–1976) kanssa. Pariskunta sai kaksi tytärtä; vuonna 1941 syntynyt Hallgerda kuoli liikenneonnettomuudessa 5-vuotiaana ja vuonna 1946 syntyneestä Ásdísista tuli opettaja Reykjavíkissa.
Šolta

Šolta
Maslinican satama
| --- | --- |
Sijainti:  Split-Dalmatia Dalmatia Kroatia
Korkein kohta:  238 m
Pinta-ala:  58,98 km²
| --- | --- |
Asukasluku:  1 700
Suurin kaupunki:  Grohote
Asutuskeskukset:  Rogač, Maslinica, Stomorska
muokkaa - muokkaa wikitekstiä - muokkaa Wikidataa
Šolta on Kroatialle kuuluva saari Adrianmeressä, lähellä Splitin kaupunkia.
Saari on 12 mailia pitkä, 3 mailia leveä, ja sen korkein kohta on 240 metriä. Sen pinta-ala on 59 km².
Diocletianus käytti saarta toisinajattelijoiden karkotuspaikkana. Kroatian kansallisrunoilija Marko Marulic asui saarella 1500-luvulla kirjoittaessaan pääteoksensa. Maslinican kylän lähellä on linna 1700-luvulta.
1800-luvulla taudit koettelivat saaren maanviljelyä, ja oliivipuita ja viiniköynnöksia kuoli. Monet saarelaiset muuttivat Länsi-Australiaan.
Splitistä on Šoltalle tiiviit autolautta- ja katamaraaniyhteydet. Lauttamatka kestää tunnin.
Aiheesta muualla

Kuvia tai muita tiedostoja aiheesta Šolta Wikimedia Commonsissa
Yo (kana)

よ hiraganalla tai ヨ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /jo/, ja ne ovat kana-aakkostojen 38. sijalla yu- ja ra-tavujen välissä.
Alkuperä

Hiragana よ on johdettu man'yōgana-merkistön kautta kanjista 与 ja katakana ヨ kanjista 與.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « yo ».
Kirjoitus

Hiragana よ kirjoitetaan kahdella vedolla:
Pieni vaakaveto.
Ensimmäistä vetoa vasemmalla koskettava pystyveto, joka tekee alhaalla lenkin ja jatkuu oikealle.
Katakana ヨ kirjoitetaan kolmella vedolla:
Ylhäälle vaakaveto, joka kääntyy alas.
Ensimmäisen vaakavedon alle samanlainen veto, joka päättyy ensimmäisen vedon pystyosaan.
Alas samanlainen vaakaveto, joka päättyy pystyvedon alaosaan.
Tietotekniikassa

Unicode-merkinnät:
よ (suuri merkki): U+3088
ょ (pieni merkki): U+3087
ヨ (suuri merkki): U+30E8
ョ (pieni merkki): U+30E7
Käyttö

Kanojen pieniä muotoja, ょ ja ョ, käytetään i:hin loppuvien kanojen kanssa muuttamaan niiden ääntämystä (Hepburn-latinisaatiolla):
きょ / キョ: kyo (/kʲo/)
ぎょ / ギョ: gyo (/gʲo/)
しょ / ショ: sho (/ɕo/)
ちょ / チョ: cho (/cɕo/)
じょ / ジョ: jo  (/ʑo/)
にょ / ニョ: nyo (/nʲo/)
ひょ / ヒョ: hyo (/çʲo/)
びょ / ビョ: byo (/bʲo/)
ぴょ / ピョ: pyo (/pʲo/)
みょ / ミョ: myo (/mʲo/)
りょ / リョ: ryo (/ɺʲo/)
Vetojen järjestys merkille よ.
Vetojen järjestys merkille ヨ.
1. FK Příbram

1. Fotbalový Klub Příbram on jalkapalloseura Příbramin kaupungista. Seura pelaa kaudella 2018–2019 Tšekin korkeimmalla sarjatasolla Synot ligassa. 1. FK Příbram on perustettu vuonna 1948.
Åke Ortmark

| Åke Ortmark |
| --- | --- |
 Ortmark vuonna 2007.
Henkilötiedot
Syntynyt: 1929
Kuollut: 18. lokakuuta 2018
Ammatti:  toimittaja, juontaja
Åke Ortmark (1929 – 18. lokakuuta 2018) oli ruotsalainen toimittaja ja televisiojuontaja. Hän tuli tunnetuksi yhtenä "kolmesta O:sta", jotka juonsivat vaalitenttejä 1960-luvulla. Kaksi muuta olivat Lars Orup ja Gustaf Olivecrona.
Aiheesta muualla

Kuvia tai muita tiedostoja aiheesta Åke Ortmark Wikimedia Commonsissa
Åke Rålamb

Åke Rålamb (1. huhtikuuta 1651 – 25. syyskuuta 1718) oli ruotsalainen tietokirjailija. Hänen pääteoksensa oli vuosina 1690–1694 julkaistu tietosanakirja Adelig öfning, joka sisälsi tietoa muun muassa aritmetiikasta, maanmittauksesta, linnoitustaidosta, laivanrakennuksesta, maataloudesta ja puutarhanviljelystä.
Tietosanakirjan osana oli myös pikakirjoitusopas, joka oli samalla ensimmäinen ruotsalainen pikakirjoituksen oppikirja. Siinä esitetty pikakirjoitusjärjestelmä perustui englantilaisen Sheltonin järjestelmään.
Rålamb kuului ruotsalaiseen aatelissukuun. Hänen isänsä oli valtaneuvos Claes Rålamb.
Aiheesta muualla

Kuvia tai muita tiedostoja aiheesta Åke Rålamb Wikimedia Commonsissa
100309 Misuzukaneko

| 100309 Misuzukaneko |
| --- | --- |
 1995 HD 
Löytäminen
Löytäjät:  Akimasa Nakamura
Löytöaika:  20. huhtikuuta 1995
Kiertoradan ominaisuudet
Keskietäisyys Auringosta:  2,54 AU
Pienin etäisyys Auringosta:  2,08 AU
Suurin etäisyys Auringosta:  2,996 AU
Eksentrisyys:  0,18
Kiertoaika Auringon ympäri:  1478 päivää  4,05 vuotta
Inklinaatio:  3,92°
Fyysiset ominaisuudet
Absoluuttinen kirkkaus:  15,6
100309 Misuzukaneko (1995 HD) on pikkuplaneetta. Sen löysi  Akimasa Nakamura 20. huhtikuuta 1995 Kumakōgenissa. Pikkuplaneetta nimettiin Misuzu Kanekon mukaan.
Yrjö J. E. Alanen

Yrjö Jaakko Edvin Alanen (20. syyskuuta 1890 Raisio – 17. lokakuuta 1960 Helsinki) oli suomalainen teologi ja Helsingin yliopiston professori.
Elämä

Alasen vanhemmat olivat lääninrovasti Yrjö Alanen ja Helmi Maria Karsten. Hän pääsi ylioppilaaksi 1908 ja valmistui filosofian kandidaatiksi 1912. Alanen vihittiin papiksi 1918 ja hän valmistui teologian kandidaatiksi 1930 ja lisensiaatiksi sekä tohtoriksi 1932. Alanen toimi vt. pappina eri seurakunnissa vuosina 1918–1930 sekä Vaasan suomalaisen lyseon vanhempana uskonnon lehtorina 1930–1933. Alanen oli Helsingin yliopiston dosenttina 1933–1938, systemaattisen teologian professorina 1938–1948 sekä teologisen etiikan ja uskonnonfilosofian professorina 1948–1958.
Alanen oli Teologisen kirjallisuuden seuran johtokunnan jäsen, Suomen kristillisen ylioppilasliiton puheenjohtaja 1934–1945 ja Kristillisten Sosialidemokraattien Liiton puheenjohtaja 1947–1960. Hän oli myös Kotimaa-lehden päätoimittajana 1944–1947.
Yrjö J. E. Alasen veli oli historiantutkija Aulis J. Alanen.
Teoksia

Tutkimuksia sovitusopin alalta 1: Kristuksen sovitusteko. Dogmaattinen tutkielma. Väitöskirja. Helsingin yliopisto 1932
Tutkimuksia sovitusopin alalta 2: Sovitus ja tuomio. Dogmaattinen tutkielma. Helsinki 1932
Kristinusko ja kulttuuri. WSOY 1933
Das Gewissen bei Luther. Suomalainen tiedeakatemia, Helsinki 1934
Luonnollinen ja kristillinen rakkaus. WSOY 1934
Luther ja omatunto. WSOY 1935
Kilvoittelijoita ja voittajia. WSOY 1938
Pelastuksen sanoma. Kirjoittaneet Eino Sormunen, Yrjö J. E. Alanen ja Aune Krohn. WSOY 1938
Miekka ja risti. WSOY 1940
Mikael Agricola suomalaisen rukouselämän reformaattorina. WSOY 1940
Sotilaan rukouskirja. Toimittanut Yrjö J. E. Alanen. Kotijoukkojen rovastintoimisto, Helsinki 1941
Suomalainen kristitty sotilas kautta aikojen. PM:n kirkollisasiain osasto.
Usko ja ihmisyys. WSOY 1942
Yksilö ja yhteisö. WSOY 1942
Kansamme tienviitoittajia. WSOY 1944, 2. painos 1948
Kristinusko ja luonnontieteet: Aatehistoriallinen tutkimus. Kirjapaja, Helsinki 1945
Mammonismin kahleet. Kristillinen palveluskeskus, Helsinki 1945
Siveellinen rappio vaiko siveellinen uudistus? Kirjapaja, Helsinki 1945
Taistelu ihmisen arvosta. Kristillinen palveluskeskus, Helsinki 1945
Elävä yhteys: Kristillinen kanta eräissä ajan kysymyksissä. Kirjoittaneet Yrjö J. E. Alanen ym. Kirjapaja, Helsinki 1946
Kirkko ja yhteiskunnallinen uudistus. Kristillinen palveluskeskus, Tampere 1946
Revolution or Reformation. Suomalainen tiedeakatemia, Helsinki 1946
Gustaf Johansson 1947
Etelä-pohjalainen osakunta 1908-1948. Toimittaneet Yrjö J. E. Alanen, Anja Hyppönen ja Jouko K. Mäkinen. Helsinki 1948
Kristillisyyden ilmapiiri: Hartautta arkielämään. Kirjapaja, Helsinki 1948
Teologian luonne ja tehtävä. WSOY 1950
Kristillinen siveysoppi. WSOY 1952
Mitä on raamatullisuus? Ev.lut. sisälähetyssäätiö, Helsinki 1953
Valinta ja vastuu: Keskustelua predestinaatio-opista kristillisen aatehistorian valossa. WSOY 1955
Eros ja kulttuuri. WSOY 1959
Ajan ja iäisyyden ongelmia. WSOY 1960
Énas aiónas ellinikó tragoúdi

| Énas aiónas ellinikó tragoúdi Ένας αιώνας ελληνικό τραγούδι María Farantoúri |
| --- | --- | --- |

Livealbumin tiedot
 Julkaistu: 2001
 Formaatti: CD
 Tyylilaji: kreikkalainen taidemusiikki   laikómusiikki
 Levy-yhtiö: Legend
María Farantoúrin muut julkaisut
| Nostalgia 2000 | Énas aiónas ellinikó tragoúdi Ένας αιώνας ελληνικό τραγούδι 2001 | Oi megalýteres epitychíes tis 2002 |
Énas aiónas ellinikó tragoúdi (kreik. Ένας αιώνας ελληνικό τραγούδι) on kreikkalaislaulaja María Farantoúrin konserttitallenne vuodelta 2001. Albumilla Farantoúri laulaa oman repertuaarinsa lauluja, mutta myös kansanlauluja Kreikan saaristosta 100 vuoden ajalta. Konsertti on taltioitu Herodes Atticuksen odeionilla Ateenassa heinäkuussa 2001.
Kappaleet

| --- | --- |
 CD 1 Krátisa ti zoí mou (Κράτησα τη ζωή μου)  O efiáltis tis Persefónis (Ο εφιάλτης της Περσεφόνης)  I nýchta févgei olóchari (Η νύχτα φεύγει ολόχαρη)  Laloún t'aidónia (Λαλούν τ' αηδόνια) (mukana M. Papadákis)  Ach, melachroinó mou (Αχ, μελαχροινό μου)  Modistroúla (Μοδιστρούλα)  Tis mias drachmís ta giasemiá (Της μιας δραχμής τα γιασεμιά)  To tangkó tis psaropoúlas (Το τανγκό της ψαροπούλας)  Den se thélo pia (Δεν σε θέλω πια)  Éla gi'apópse (Έλα γι' απόψε)  Póso lypámai (Πόσο λυπάμαι)  Iliovasilémata (Ηλιοβασιλέματα)  Dyo gyftopoúles (Δυο γυφτοπούλες)  Acháristi (Αχάριστη)  Synnefiasméni Kyriakí (Συννεφιασμένη Κυριακή) :  CD 2 Páme mia vólta sto fengári (Πάμε μια βόλτα στο φεγγάρι)  Thalassografía (Θαλασσογραφία) (mukana V. Gisdákis)  Thessaloniki (Θεσσαλονίκη)  O géro-négro Jim (Ο γέρο-νέγρο Τζιμ)  Ítane mia forá (Ήτανε μια φορά)  Ómorfi póli (Όμορφη πόλη)  Margaríta - Margaró (Μαργαρίτα - Μαργαρώ)  Ásma asmáton (Άσμα ασμάτων)  Drómoi palioí (Δρόμοι παλιοί)  Krataiá os thánatos agápi (Κραταιά ως θάνατος αγάπη) (mukana D. Psarianós)  Tis agápis aímata (Της αγάπης αίματα)  Tis dikaiosýnis ílie noité (Της δικαιοσύνης ήλιε νοητέ)  Árnisi (Άρνηση)
Émparos

| Émparos Έμπαρος |
| --- | --- |
 Émparoksen Neitsyt Marian kuolonuneen nukkumisen (Koímisi tis Theotókou) kirkko.
 Émparos
 Koordinaatit: 35°5′45″N, 25°23′5″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Iraklion
Kunta:  Viánnos
Hallinto:  
 – Asutustyyppi:  kylä
 – Kallikrates-koodi:  7103000601
Korkeus:  430 m
Väkiluku (2011):  247
Aikavyöhyke:  UTC+2
 – Kesäaika:  UTC+3
Postinumero:  700 15
Infobox OKVirheellinen NIMI-arvo: 
Émparos (kreik. Έμπαρος; transl. myös Émbaros) on Kreikan kylä, joka sijaitsee Kreetan saarella. Se kuuluu hallinnollisesti Viánnoksen kuntaan, Iraklionin alueyksikköön ja Kreetan alueeseen. Kylän väkiluku on 247 (vuonna 2011).
Émparoksen kylä sijaitsee Díkti-vuoren länsipuolella Kreetan itäisissä keskiosissa noin 50 kilometriä kaakkoon Iraklionista. Se on rakennettu noin 430 metrin korkeuteen merenpinnasta laskettuna. Varhaisin maininta kylästä on vuodelta 1301. Venetsialaisaikaisissa lähteissä se esiintyy nimellä Lombari.
Émparos muodostaa myös laajemman kyläyhdyskunnan (Τοπική Κοινότητα Εμπάρου, Topikí Koinótita Empárou), johon kuuluu varsinaisen Émparoksen kylän lisäksi Thomadianón kylä. Koko yhdyskunnan väkiluku on 323.
Aiheesta muualla

Kuvia tai muita tiedostoja aiheesta Émparos Wikimedia Commonsissa
12,7×99 mm NATO

.50 BMG Ensimmäinen vasemmalta
12,7×99 mm NATO tai .50 Browning Machine Gun (.50 BMG) on Browning M2 -konekivääriin suunniteltu suurikaliiperinen patruuna. Se kehitettiin 1910-luvulla, mutta otettiin käyttöön vasta 1921. Sitä käytetään nykyään pitkän kantaman tarkkuuskivääreissä ja konekivääreissä. John Browning kehitti patruunan ensimmäisen maailmansodan ilmatorjuntaa varten.
M. Bison

| M>  Bison |
| --- | --- |
 Super Street Fighter IV:n hahmotaidepiirros M. Bisonista.
Pelisarja:  Street Fighter
Ensimmäinen peli:  Street Fighter II (1991)
Suunnittelija:  Akiman
Ääninäyttelijä  (englanti):  Richard Newman Tom Wyner Markham Anderson Mark Kleinheinz Gerald C. Rivers
Ääninäyttelijä (japani):  Tomomichi Nishimura Takeshi Kusaka Norio Wakamoto
Live-näyttelijä:  Raúl Juliá Neal McDonough
Lisää peliartikkeleitavideopelien teemasivulla
M. Bison on japanilaisen pelitalon Capcomin Street Fighter -pelisarjassa esiintyvä kuvitteellinen hahmo, jonka hahmosuunnittelun teki Akira "Akiman" Yasura. Sarjan kotimaassa Japanissa hahmo tunnetaan nimellä Vega (jap. ベガ, Bega). Hahmon ensiesiintyminen oli vuonna 1991 ilmestyneessä Street Fighter II – The World Warriorissa. M. Bison on 182 senttimetriä pitkä ja painaa 80 kg.
Hahmon syntymä

M. Bisonin ensiesiintyminen oli vuonna 1991 ilmestyneessä Street Fighter II:n ensimmäisessä versiossa, Street Fighter II – The World Warriorissa. Bison esiteltiin pelin loppuvastuksena, joka hallitsee Psycho Poweriksi (jap. サイコぱわ, Saikopawa, "psykovoima") kutsuttua pahaa energiaa ja on militaristisen rikollisjärjestön Shadaloon (jap. シャドルー, Shadorū, eräissä käännöksissä "Shadowloo" tai "Shadowlaw") diktaattorimainen johtaja. Hahmon ulkomuoto perustui Hiroshi Aramatan kirjoittaman romaanisarjan Teito Monogatarin pääkonnaan Yasunori Katōon.
Bisonin alkuperäinen nimi Japanissa on Vega, mutta Capcom USA päätti uudelleennimetä hahmon Street Fighter II:n Yhdysvaltain-julkaisussa. Street Fighter II:ssa pelaajahahmon piti päihittää Vegan kätyrit, thaimaalaisen muay thain mestarin Sagatin, narsistisen espanjalaisen salamurhaajan Balrogin ja yhdysvaltalaisen nyrkkeilijän Mike Bisonin, joista jälkimmäisin oli karikatyyri 1980-luvun loppupuoliskon nyrkkeilyn raskaansarjan kiistattomasta mestarista Mike Tysonista. Capcom halusi estää syytökset oikeudenloukkaudesta Mike Tysonin nimen luvattomalla käytöllä ja vaihtoi pelin kolmen loppuvastuksen nimet: Vegasta tuli M. Bison, Balrogista tuli Vega ja M. Bisonista tuli Balrog. Tämän vuoksi Bisonia kutsutaan kansainvälisissä turnauksissa usein Diktaattoriksi (eng. Dictator), Vegaa Kouraksi (eng. Claw) ja Balrogia Nyrkkeilijäksi (eng. Boxer) hahmojen ulkonäön mukaan. Street Fighter Alpha 3:n dialogeissa Bison esiintyy toisinaan koko nimellä "Master Bison".
Shadaloon "neljästä taivaallisesta kuninkaasta" (jap. 四天王, Shitennō) tuli pelattavia hahmoja Street Fighter II:n toisessa versiossa, Street Fighter II' – Champion Editionissa. Bison pysyi Street Fighter II:n loppuvastuksena, kunnes vuonna 1994 ilmestyneessä Super Street Fighter II Turbossa tiettyjen pelivaatimusten suorittamisella uusi hahmo Akuma ilmestyy loppuotteluun tappaen Bisonin ja haastaen pelaajahahmon lopputaisteluun.
Rooli

Street Fighter Alpha -sarjassa M. Bison on perustanut maailmanvaltaa tavoittelevan rikollisjärjestön Shadaloon. Street Fighter Alpha 2:ssa Interpolin tarkastaja Chun-Lin tutkimukset johdattavat hänet Bisonin perään, mutta Bison päihittää hänet ja paljastaa tappaneen Chun-Lin isän menneisyydessä. Bison kohtaa myös toisen naisen, italialaisen ennustajattaren Rosen, jonka hallitsema Soul Power on Bisonin Psycho Powerin vastavoima. Psychon Power hallitsemiseksi Bisonin oli luovuttava inhimillisyydestään ja Rose on tosiasiassa Bisonin sielun hyvän puoliskon ruumiillistuma.
Rooli > Street Fighter Alpha 3

Street Fighter Alpha 3:ssa Psycho Power alkaa saavuttaa Bisonin kehon rajallisia voimavaroja, joten Bison päättää siirtävänsä tietoisuutensa Shadaloon aivopestyyn salamurhaajaan Cammyyn, joka on luotu ihmiskloonauksella Bisonin DNA:n pohjalta. Cammy kuitenkin murtaa aivopesun vaikutukset ja saavuttaa itsetietoisuuden, mutta hän kokee muistinmenetyksen ja Bisonin kätyri Vega lähettää hänet Yhdistyneen kuningaskunnan tiedustelupalvelun haltuun. Bison alkaa pakkomieleisesti suunnitella tietoisuutensa siirtämistä kätyrinsä Sagatin henkilökohtaiseen vastustajaan Ryuhun. Hän kidnappaa Ryun, aivopesee hänet orjakseen ja järjestää kaksintaistelun Ryun ja Sagatin välille. Sagat kuitenkin oivaltaa tehneen virheen liittymällä Shadaloohon ja onnistuu murtamaan Ryun aivopesun vaikutukset puheellaan. Ryun aivopesun murtuminen, Sagatin petos ja Bisonin ottelu Ryun ystäviä Ken Mastersia ja Sakura Kasuganoa vastaan johtavat Bisonin suunnitelman epäonnistumiseen. Chun-Li ja Yhdysvaltain ilmavoimien upseerit Charlie ja Guile löytävät Bisonin päämajan ja asentavat pommeja Shadaloon kehittämään Psycho Drive -laitteeseen. Bison ilmestyy paikalle estämään heidät, mutta Charlie uhraa henkensä pelastaakseen ystävänsä. Bisonin uskotaan menehtyneen Charlien kanssa tukikohdan räjähdyksessä, mutta fyysisen olomuotonsa menetyksen myötä Bison siirtää tietoisuutensa väliaikaisesti Roseen. Shadaloon tiedemiehet luovat Bisonille uuden kehon, mutta se ei pysty hallitsemaan Psycho Powerin täyttä voimaa toisin kuin hänen alkuperäinen kehonsa.
Rooli > Super Street Fighter II Turbo

Super Street Fighter II Turbossa Bison järjestää toisen World Warrior -turnauksen saadakseen koston henkilöille, jotka olivat vastuussa hänen suunnitelmansa epäonnistumisesta ja Psycho Driven tuhosta. Turnauksen aikana Bison paljastaa Cammylle tämän menneisyyden ja luovuttaa Thunder Hawkin intiaaniheimon kotimannut, jotka hän ryöväsi heimolta vuosia sitten. Guile kohtaa viimein Bisonin ja voittaa hänet kaksintaistelussa, mutta hän luopuu aikeista kostaa Charlien kuolema tappamalla Bisonin ja säästää tämän hengen. Bison kohtaa Akuman, joka mittelön päätteeksi surmaa Bisonin tappotekniikalla Shun Goku Satsulla. Bisonin kuolema johtaa Shadaloon romahdukseen.
Rooli > Street Fighter IV

Street Fighter IV:ssä Bisonin kuitenkin onnistuu siirtää tietoisuutensa uuteen kehoon. Shadaloon valvonnassa toimivassa asevalmistajassa S.I.N.:ssä vallan on kaapannut Bisonin kätyriksi rakennettu androidi Seth, joka järjestää seuraavan World Warrior -turnauksen. Monien muiden turnaukseen osallistuneiden henkilöiden tavoin Bison päätyy lopulta S.I.N.:ssä salaiseen päämajaan. Super Street Fighter IV:ssa Sethin kätyri Juri Han paljastaa houkutelleen Bisonin ja Sethin valtataisteluun kaapatakseen vallan S.I.N.:ssä. Bison kohtaa Jurin ja heidän vihjataan päätyvän kaksintaisteluun, mutta ottelun lopputulos epäselvä. Bison kohtaa myös Rosen ja jättää hänet tajuttomaksi. Bisonin viedessä Rosen VTOL-lentokoneeseen Guy ilmestyy estämään tämän suunnitelmat. Guy elvyttää Rosen ja Bison on kadonnut tapahtumapaikalta. Bisonin kohtalo Super Street Fighter IV:n jälkeen on epäselvä, mutta hän ei esiinny pelin tapahtumien jälkeen sijoittuvassa Street Fighter III:ssa ja loppuvastuksen paikan on ottanut Illuminatin johtaja Gill. Street Fighter III 3rd Strikessa Chun-Lin ja Urienin välisessä keskustelussa esiintyy kuitenkin viittaus siihen, että Shadaloo on tuhottu.
Näyttelijät > Kaanoniset pelit

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1995 | Tomomichi Nishimura | ei ole | Street Fighter Alpha |
| 1996 | Tomomichi Nishimura | ei ole | Street Fighter Alpha 2 |
| 1998 | Tomomichi Nishimura | ei ole | Street Fighter Alpha 3 |
| 2009 | Norio Wakamoto | Gerald C. Rivers | Street Fighter IV |
| 2010 | Norio Wakamoto | Gerald C. Rivers | Super Street Fighter IV |
Näyttelijät > Spin-off-pelit

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1995 | ei ole | Raúl Juliá Darko Tuscan | Street Fighter: The Movie |
| 1996 | Tomomichi Nishimura | ei ole | X-Men vs. Street Fighter |
| 1996 | Tomomichi Nishimura | ei ole | Street Fighter EX |
| 1997 | Tomomichi Nishimura | ei ole | Marvel Super Heroes vs Street Fighter |
| 1998 | Tomomichi Nishimura | ei ole | Street Fighter EX2 |
| 2000 | Tomomichi Nishimura | ei ole | Street Fighter EX3 |
| 2000 | Tomomichi Nishimura | ei ole | Marvel vs. Capcom 2: New Age of Heroes |
| 2000 | Norio Wakamoto | ei ole | Capcom vs. SNK: Millennium Fight 2000 |
| 2001 | Norio Wakamoto | ei ole | Capcom vs. SNK 2: Mark of the Millennium 2001 |
| 2003 | Norio Wakamoto | ei ole | SNK vs. Capcom: SVC Chaos |
| 2004 | Norio Wakamoto | ei ole | Capcom Fighting Jam |
| 2005 | Norio Wakamoto | ei ole | Namco × Capcom |
Näyttelijät > Muu viihde

| Vuosi | Näyttelijä (japani) | Näyttelijä (englanti) | Esiintyminen |
| --- | --- | --- | --- |
| 1994 | Takeshi Kusaka | Tom Wyner | Street Fighter II: The Animated Movie (animaatioelokuva) |
| 1994 | ei ole | Raúl Juliá | Street Fighter (elokuva) |
| 1995 | Tomomichi Nishimura | Tom Wyner (Animazen dubbaus) Markham Anderson (ADV Filmsin vanha dubbaus) Mark Kleinheinz (ADV Filmsin uusi dubbaus) | Street Fighter II V (animaatiosarja) |
| 1995 | ei ole | Richard Newman | Street Fighter (animaatiosarja) |
| 2009 | ei ole | Neal McDonough | Street Fighter: The Legend of Chun-Li (elokuva) |
| 2009 | Norio Wakamoto | Gerald C. Rivers | Street Fighter IV: The Ties That Bind (animaatioelokuva) |
| 2013 |  | Gerald C. Rivers | Räyhä-Ralf (animaatioelokuva) |
Vastaanotto

Vuonna 2008 Bison pääsi neljännelle sijalle IGN:n luettelossa 25 parhaimmasta Street Fighter -sarjan hahmosta. Samana vuonna GameDailyn luettelossa 20 parhaimmasta Street Fighter -hahmosta Bison sijoittui viidennelle sijalle. GameDaily kutsui Bisonia "yhdeksi katalimmista ja voimakkaimista loppuvastuksista videopeleissä." GameSpot laittoi Bisonin viidennelle sijalle kymmenen parhaimman videopelien konnan luettelossa. GameSpot kuitenkin esitti kritiikkiä Bisonin esiintymisestä ja Raúl Julián roolisuorituksesta vuoden 1994 toimintaelokuvassa Street Fighterissa.
Aiheesta muualla

M. Bison Street Fighter Wikissä (englanniksi)
Street Fighter
| --- | --- |
Videopelit:   Street Fighter  Street Fighter II Super Street Fighter II  Super Street Fighter II Turbo  Turbo HD Remix  Street Fighter Alpha Alpha 2  Alpha 3  Street Fighter III  Street Fighter IV Super Street Fighter IV  Ultra Street Fighter IV  Street Fighter V  Street Fighter 6 
Spin-off-pelit:   Street Fighter 2010  Street Fighter: The Movie  Street Fighter EX EX2  EX3  Super Puzzle Fighter II Turbo  Super Gem Fighter Mini Mix  Street Fighter Online: Mouse Generation 
Muut pelit:   X-Men vs. Street Fighter  Marvel Super Heroes vs. Street Fighter  Street Fighter X Tekken  Tekken X Street Fighter 
Hahmot:   Akuma  Balrog  Blanka  Cammy  Chun-Li  Dan  Dhalsim  E. Honda  Fei-Long  Guile  Ken  M. Bison  Ryu  Sagat  Sakura  T. Hawk  Vega  Zangief 
Elokuvat:   Street Fighter (1994)  Street Fighter: The Legend of Chun-Li (2009) 
Animaatioelokuvat:   Street Fighter II: The Animated Movie (1994)  Street Fighter Alpha: The Animation (1999)  Street Fighter Alpha: Generations (2005)  Street Fighter IV: The Ties That Bind (2009) 
Televisiosarjat:   Street Fighter II V (1995)  Street Fighter (1995–1997)  Street Fighter: Assassin's Fist (2014) 
Sarjakuvat:   Street Fighter II: Ryu  Street Fighter: Sakura Ganburu!
Šonan kieli

| Šona |
| --- | --- |
Oma nimi:  ChiShona
Tiedot
Alue:  Zimbabwe, Sambia, Botswana
Virallinen kieli:  Zimbabwe
Puhujia:  10 759 200
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  atlantinkongolaiset kielet
Kielikoodit
ISO 639-1:  sn
ISO 639-2:  sna
ISO 639-3:  sna
 Ohje 
Šona (engl. shona) on šonien puhuma nigeriläis-kongolainen kieli. Se on Zimbabwen virallinen kieli (jossa sitä puhuu 80 prosenttia maan väestöstä) yhdessä englannin ja ndebelen kanssa. Zimbabwen lisäksi kielellä on puhujia ainakin Sambiassa ja Botswanassa. Kieltä äidinkielenään puhuvia on kaikkiaan noin 10 759 200.
Šonan kieli on kooste šonan murteista, jotka ovat zezuru, karanga, manyika, korekore ja ndau. Kielen kirjoitusjärjestelmä kehitettiin 1900-luvun alkupuoliskolla ja ensimmäinen šonankielinen romaani, Solomon Mutswairon kirjoittama Feso, julkaistiin vuonna 1957. Šonan kieltä opetetaan koulussa, mutta sitä ei käytetä opetuskielenä.
Šona on siitä tyypillinen bantukieli, että siinä on r:n ja l:n paikalla vain yksi äänne, joka on šonassa r. Tämä näkyy esimerkiksi englannista lainatuissa sanoissa, kuten rori (engl. lorry, suom. 'kuorma-auto'). Šonassa on kaksi toonia eli sävelastetta: korkea ja matala. Tooneja ei merkitä kirjoituksessa.
Vihelletyt suhuäänteet, sv [ʂ] ja zv [ʐ], ovat šonan kielen erikoisuus. Suhuäänteiden viheltäminen on tavallista kaikkialla, mutta šona on yksi harvoista kielistä, joissa vihelletyt suhuäänteet ovat itsenäisiä äänteitä, eikä vain yleisempien suhuäänteiden rinnakkaisäänteitä.[lähde? ]